คลุกวงในไทยลีก 28/06/62
วันเวลาผ่านไปไวเหมือนโกหก เผลอแผล็บเดียว ไทยลีก 2019 เดินทางมาถึงครึ่งฤดูกาลแล้ว วีเออาร์ ขอส่องกล้องมองเรื่องราวที่เกิดขึ้นและร้อยเรียงมาให้อ่าน ผ่อนคลาย หายเหนื่อย ก่อนที่จะไป เครียด กันต่อในเลกที่สอง,เริ่มกันที่ บุรีรัมย์ ยูไนเต็ด ซึ่งถึงจะกรำศึกนอกศึกในทั้ง เอ เอฟซี แชมเปียนส์ลีก และ ไทยลีก แต่ก็กลับมาปิดเลกแรกด้วยตำแหน่ง จ่าฝูง ได้สำเร็จ เหมาะสมกับฉายา ปราสาทสายฟ้า ข้ามาคนเดียว ด้วยประการทั้งปวง,ต่อกันด้วย ทรู แบงค็อก ที่ออกตัวไม่แรงเหมือนสโลแกน เรามาแน่ ถึงจะแซงทางโค้งมาเข้าเพลสจนได้ แต่อ่านใจของ ขจร เจียรวนนท์ ประธานใหญ่แล้ว น่าจะยังมีอารมณ์บ่จอย เลยขอมอบฉายา แข้งเทพยังไม่เท่ ให้ไว้เป็นที่ระลึก,ทีมขนาดกลางแต่ผลงานยิ่งใหญ่โดดเด่นกว่าใครในเลกแรกนี้ เพราะมีผลงานสม่ำเสมอจนขึ้นมารั้งอันดับ 4 (คะแนนเท่ากับอันดับ 2 และ 3) ได้แก่ สมุทรปราการ ซิตี้ ที่ยังไงก็ต้องพะยี่ห้อให้ว่าทีมนี้ เล็กดีรสโต,เอกลักษณ์ของ ชัยนาท เอฟซี ในครึ่งแรกของไทยลีกคือชอบไล่พิฆาตแต่ทีมบิ๊กเนมอย่าง บุรีรัมย์ ยูไนเต็ด, ทรู แบงค็อก หรือ เมืองทอง ยูไนเต็ด ทีมงานคลุกวงในไทยลีกจึงมีมติเป็นเอกฉันท์มอบฉายา เล็กๆไม่ ใหญ่ๆชอบ ให้ด้วยความเต็มใจ,หมดจากเรื่องของฉายา ก็มาว่ากันถึงเรื่องที่ทำท่าจะเป็น ตำนาน เมื่อล่าสุด สะสม พบประเสริฐ เปิดกรุ 4 นักเตะที่มาเสริมทัพ ฉลามชล มี ดัสกร ทองเหลา, ธีรเทพ วิโนทัย, วิทยา หมัดหลำ และ มงคล นามนวด สิริอายุรวมกันแค่ 138 ปีเท่านั้นเอง aโครงการ ตามรอยเจ กับอิเดมิตสึ แถลงข่าวเปิดตัวเยาวชน 60 คนจากทั่วประเทศไปญี่ปุ่น ที่ สยามพารากอน วันอาทิตย์นี้ (30 มิถุนายน) เวลา 10.30 น.,พรุ่งนี้ ฟุตบอล 7 คน ทีโอเอ คัพ ชิง ถ้วยพระราชทานกรมสมเด็จพระเทพฯ รอบชิงชนะเลิศ ที่สนามซุปเปอร์ คิก เริ่มเวลา 16.00 น.,วีเออาร์,Klookwongnai@gmail.com, 
วันเวลาผ่านไปไวเหมือนโกหก เผลอแผล็บเดียว ไทยลีก 2019 เดินทางมาถึงครึ่งฤดูกาลแล้ว วีเออาร์ ขอส่องกล้องมองเรื่องราวที่เกิดขึ้นและร้อยเรียงมาให้อ่าน ผ่อนคลาย หายเหนื่อย ก่อนที่จะไป เครียด
บุรีรัมย์ ยูไนเต็ด,ทรู แบงค็อก,ชัยนาท เอฟซี,เอ เอฟซี แชมเปียนส์ลีก,เมืองทอง ยูไนเต็ด,คลุกวงในไทยลีก,วีเออาร์